રાજસ્થાનના ભરતપુર જિલ્લાના કુમ્હેર તહસીલ વિસ્તારના સમન ગામના નિવાસી અમર સિંહએ પારિવારિક પરિસ્થિતિઓના કારણે ધો. 11 પાસ કર્યા બાદ અભ્યાસ છોડી અને એક જીપમાં કન્ડેક્ટરની નોકરી કરવા લાગ્યા તથા ત્રણ મહિના બાદ જીપ ચલાવવાનું સીખી ડ્રાઇવરની નોકરી કરી. એક દિવસ તેમને એક પેપરના ટુકડામાં આમળાના 100 ગુણકારી ફાયદા જોવા મળ્યા. તેને જોઇ તેઓ તરત જ કૃષિ અધિકારીઓને મળ્યા અને આમળાના 500 છોડની માંગ કરી. વર્ષ 2002માં કૃષિ વિભાગ દ્વારા ઉપલબ્ધ કરાવવામાં આવેલા છોડથી અમર સિંહે પોતાના ખેતરમાં આમળાનો બગિચો લગાવ્યો.